OzLabs/hebrew-wiki-articles huggingface dataset:
אנליזה מרוכבת

אנליזה מרוכבת היא ענף של המתמטיקה העוסק בחקר פונקציות הולומורפיות, כלומר פונקציות שהן מרוכבות (פונקציות המוגדרות על פני המישור המרוכב ומקבלות ערכים מרוכבים) וגזירות. לגזירות מרוכבת השלכות גדולות יותר מאשר גזירות ממשית. לדוגמה, כל פונקציה הולומורפית מיוצגת על ידי טור חזקות (הקרוי טור לורן) בטבעת, ולכן היא אנליטית. בפרט, פונקציות הולומורפיות גזירות אינסוף פעמים, עובדה שאינה נכונה בהכרח עבור פונקציות ממשיות. רוב הפונקציות האלמנטריות, כגון פולינומים, פונקציות מעריכיות ופונקציות הטריגונומטריות, הן פונקציות הולומורפיות.

==הישגים עיקריים==
אחד הכלים המרכזיים באנליזה מרוכבת הוא האינטגרל המסילתי. אינטגרל על מסילה סגורה של פונקציה הולומורפית המוגדרת בתחום פשוט קשר, יהיה שווה תמיד ל-0 (משפט זה ידוע כמשפט אינטגרל קושי). ערך של פונקציה הולומורפית בתוך דיסקה ניתן לחישוב על ידי שימוש בנוסחת האינטגרל של קושי. אינטגרלים מסילתיים משמשים לעיתים קרובות כאמצעי לחישוב אינטגרלים ממשיים (למשל על ידי משפט השאריות). ההתנהגות הבלתי רגילה של פונקציה הולומורפית ליד נקודות הסינגולריות שלה מתוארת על ידי משפט קזוראטי-ויירשטראס. פונקציות שהנקודות הסינגולריות שלהן הן או קוטב או נקודת סינגולריות סליקה נקראות פונקציות מרומורפית. טורי לורן דומים מאוד לטורי טיילור, אך שונים מהם בכך שהם מאפשרים לחקור את התנהגות הפונקציה סמוך לנקודות הסינגולריות שלה.

משפט ליוביל הוא משפט חשוב הגורס כי פונקציה הולומורפית החסומה בכל המישור המרוכב בהכרח פונקציה קבועה. שימוש במשפט זה הוא במתן הוכחה קצרה של המשפט היסודי של האלגברה, הטוען ששדה המספרים המרוכבים סגור אלגברית.

תכונה חשובה נוספת של פונקציות הולומורפיות היא שערכים של פונקציה הולומורפית המוגדרת בתחום נקבעים על ידי הערכים שהיא מקבלת במעט מאוד נקודות. עובדה זו מאפשרת להרחיב תחום הגדרה של פונקציות ("המשכה אנליטית"), כגון: פונקציית זטא של רימן.

תחום חשוב נוסף באנליזה מרוכבת הוא משטחי רימן.

==היסטוריה==
אנליזה מרוכבת היא אחד מענפי המתמטיקה שפותחו במהלך (מקצתה גם לפני) המאה ה-19. בין מפתחי האנליזה המרוכבת נמנים אוילר, גאוס, רימן, קושי, ויירשטראס ועוד מספר חוקרים במהלך המאה ה-20. אמיל פיקאר הוכיח את משפטי פיקארד הקטן והגדול ב-1879 וב-1880, בהתאמה.

לאנליזה המרוכבת שימושים רבים בתחומי הפיזיקה וההנדסה השונים, כמו גם שימושים תאורטיים בחקר תורת המספרים (כגון הוכחת משפט המספרים הראשוניים). בתקופה המודרנית הפכה האנליזה המרוכבת לפופולרית בעקבות תמונות פרקטלים הניתנים לבניה על ידי שימוש בחזרות של פונקציות הולומורפיות, המפורסמת שבהם היא קבוצת מנדלברוט. יישום חשוב נוסף של האנליזה המרוכבת נעשה בתורת המיתרים.

== קישורים חיצוניים ==

* [https://www.youtube.com/playlist?list=PLA855A6EDBA56531E הרצאות הקורס "פונקציות מרוכבות"] המועבר על ידי האוניברסיטה הפתוחה (Youtube) 
* גדי אלכסנדרוביץ', [http://www.gadial.net/2013/07/21/complex_analysis_intro/ אז מה זו בעצם אנליזה מרוכבת?], באתר "לא מדויק"
* גדי אלכסנדרוביץ', [http://www.gadial.net/2013/08/02/complex_analysis_dramatis_functionae/ אנליזה מרוכבת – זה הרגע לגלות את הנפשות הפועלות], באתר "לא מדויק"
* 
* 

*
קטגוריה:ערכים שבהם תבנית בריטניקה אינה מתאימה
מנדל

מנדל הוא שם אירופי הנפוץ ביהדות אשכנז, שפירושו "שקד" (בעיקר בשמות משפחה: מַנְדְל) או קיצור חיבה לשם מנחם (בעיקר בשמות פרטיים: מֶנְדְל. השם הוא קיצור המילה מנחם עם צורת ההקטנה היידישית "'דְל").

==קישורים חיצוניים==

קטגוריה:שמות פרטיים לגברים
קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה שמבוססים על השם מנחם
וילברורד סנל

וילברורד סנל ואן רוין (הולנדית: Willebrord Snel van Royen; 13 ביוני 1580 – 30 באוקטובר 1626), המוכר גם בשמות סנל ון רוין וסנליוס, היה אסטרונום ומתמטיקאי הולנדי, שמוכר בעיקר בזכות חוק השבירה האופטית שגילה, הקרוי על שמו - חוק סנל.

== חייו ==
סנל נולד בליידן. בשנת 1613 ירש את אביו רודולף סנל (1546-1613) כפרופסור למתמטיקה באוניברסיטה של ליידן. בשנת 1615 הוא תכנן וביצע שיטה חדשה למדידת רדיוס כדור הארץ בעזרת קביעת המרחק בין נקודה אחת על האדמה לבין המקבילה לה בקו רוחב אחר, על ידי טריאנגולציה. מאמרו Eratosthenes Batavus ("ארטוסתנס ההולנדי"), שפורסם בשנת 1617, מתאר את השיטה ומציג את התוצאות של יישום השיטה בין אלקמאר וברגן אופ זום—שתי ערים המופרדות על ידי מעלה אחת ברוחב, שהמרחק ביניהן נמדד על ידו להיות 117,449 יארד (107.395 ק"מ). המרחק בפועל הוא בערך 111 ק"מ. סנל היה גם מתמטיקאי בולט, והמציא שיטה חדשה לחישוב π—השיפור המשמעותי הראשון מאז ימי קדם. הוא גם גילה את חוק השבירה האופטית הקרוי על שמו בשנת 1626. הוא נפטר בליידן ב-30 באוקטובר 1626.

נוסף על Eratosthenes Batavus הוא פרסם גם את Cyclometria sive de circuli dimensione (1621), ו-Tiphys Batavus (1624). הוא גם ערך את Coeli et siderum in eo errantium observationes Hassiacae (1618), שבו פורסמו התצפיות האסטרונומיות של לנדגרייב ויליאם הרביעי מהסה. חיבור שלו על טריגונומטריה (Doctrina triangulorum) פורסם שנה לאחר מותו.
Cyclometricus, 1621

== קישורים חיצוניים ==

* 

קטגוריה:ילידי 1580
קטגוריה:אסטרונומים הולנדים
קטגוריה:מתמטיקאים הולנדים
קטגוריה:סגל אוניברסיטת ליידן
קטגוריה:אופטיקאים הולנדים
קטגוריה:נפטרים ב-1626
מדבר גובי

סין]]
דיונות חונגורין אלס ב[[פארק לאומי גובי גורבנסאיחן, מחוז אומנוגובי, מונגוליה]]
לטאות בצפון מדבר גובי, מונגוליה
גוֹבִּי (במונגולית: Говь, בסינית: 戈壁 沙漠) הוא אזור מדברי גדול בצפון סין ובדרום מונגוליה. המדבר נתחם בידי הרי אלטאי מצפון, והרמה הטיבטית והמישור הסיני מדרום מערב. פירוש השם במונגולית הוא "מדבר", על אף שהמונגולים מבדילים בין הגובי לבין מדבר של ממש, מכיוון שניתן לקיים בגובי חיים. גובי הוא המדבר בעל השטח הגדול ביותר באסיה והחמישי בגודלו בעולם: שטחו כ-1.3 מיליון קילומטרים רבועים.
הגובי הוא מדבר צל גשם, שנוצר על ידי הרמה הטיבטית החוסמת משקעים מהאוקיינוס ההודי מלהגיע לשטח מדבר גובי.

==היסטוריה==
מדבר גובי מיושב מזה שנים רבות על ידי נוודים מונגולים, קזחים וטטרים. כאשר לא ירדו גשמים במדבר, פשטו הטטרים על האזורים הפוריים שסביב המדבר. הפשיטות הללו ככל הנראה הניעו את הסינים לבנות את החומה הסינית הראשונה במאה השלישית לפני הספירה, ואת החומות המאוחרות יותר. רק חוקרים מערביים מעטים נכנסו לשטחו של המדבר עד למאה ה-20, ובהם ניתן למנות את מרקו פולו. בשנת 1925 יצאה משלחת מחקר מדעית אמריקאית לגובי על מנת לחפש חיות וצמחים קדומים, אנשי המשלחת גילו שבמדבר חיו בעבר הרחוק דינוזאורים וקרנפים ענקיים חסרי קרניים, ואף מצאו ביצי דינוזאורים.

==גאוגרפיה==
רוחבו של הגובי ממזרח למערב כ-1,600 קילומטר ואורכו מדרום לצפון כ-800 קילומטר. שטחו כ-1.3 מיליון קילומטר רבוע והוא אחד המדבריות הגדולים בעולם. בניגוד לדימוי המקובל של מדבר, מרבית שטחו של הגובי אינו מכוסה חול אלא סלעים. 
אגם קרסנט הוא בין מקורות המים הבודדים באזור.

==אקלים==
האקלים בגובי הוא קיצוני. בקיץ הטמפרטורה גבוהה ועשויה להגיע ל-45 מעלות, ובחורף היא צונחת מתחת לאפס, ועשויה להגיע לשיא של 40- מעלות. החורף הוא העונה היבשה, והקיץ והאביב מתאפיינים בגשמי מונסון ובסופות שלג.
יורדים בו בממוצע 194 מ"מ של גשם בשנה, כאשר רוב הגשמים יורדים בקיץ.

==חי==
על אף התנאים הקשים השוררים בו, קיים במדבר גובי מגוון בעלי חיים כגון צבי הזפק, סמור משויש, גמל דו-דבשתי, פרא מונגולי, חתול מדבר סיני, צבי יעלי מונגולי, שועל מצוי, שועל קורסאקי, דוב גובי, זאב מצוי ונמר שלג ולעיתים נדירות גם מזדמן נמר צפון-סין, שועל חול טיבטי, צבי יעלי פרז'וואלסקי, סוס פרז'וואלסקי, דוב סיבירי מזרחי ודוב חום אוסורי.

==מחוזות מונגוליה בשטח מדבר גובי==
*אומנוגובי
*דורנוגובי
*גובי-אלטאי
*דונדגובי
*גוביסומבר

==קישורים חיצוניים==

* [https://web.archive.org/web/20050213213209/http://www.oneearthadventures.com/gobi/wildlife/wildlife.htm בעלי החיים בגובי]
* [http://www.new-millennium-ride.org/gobistory.htm סיפור מסע בגובי]
* [https://web.archive.org/web/20050307114353/http://www.backpackingforlife.com/mongolia/pictures/small/gobi/gobi.html תמונות]
* 
* 
* 
* 
מדבר גובי בשקיעה, מונגוליה

קטגוריה:מונגוליה: גאוגרפיה
גובי, מדבר
אנדרה סיטרואן

[[פארק אנדרה סיטרואן בפריז]]
אנדרה גוסטב סיטרואן (בצרפתית: André-Gustave Citroën;
5 בפברואר 1878 - 3 ביולי 1935), יזם צרפתי יהודי-הולנדי.

==ביוגרפיה==
נולד כילד החמישי והצעיר ביותר ללוי סיטרוּן (Citroen), יהלומן מאמסטרדם, ומאשה קליינמן, ילידת ורשה, משפחת יהלומנים יהודים. בני המשפחה עברו מאמסטרדם לפריז ב-1873 ו"צירפתו" את שמם ל"סיטרואן".

כאשר היה בן שש, התאבד אביו בעקבות כישלונות בעסקים.

סיטרואן היה תלמיד מצטיין וסיים את לימודיו באקול פוליטקניק בשנת 1900.
לאחר סיום לימודיו החל לעבוד כמהנדס במפעל לקטרים שהיה בבעלות ידידי המשפחה, האחים הינשטיין. בשנת 1905 השקיע את כספי הירושה שלו בחברה ושינה את שמה ל"סיטרואן-הונשטיין". הוא התקדם לייצור גלגלי שיניים מורכבים ועם פרוץ מלחמת העולם הראשונה עבר לייצור פגזים.

בשנת 1912 נפגש עם הנרי פורד בדטרויט והתרשם עמוקות משיטותיו לייצור המוני וזול של מכוניות. הוא החליט ליישם שיטות אלו באירופה, שעד אז יוצרו בה מכוניות בעבודת יד בלבד.

בשנת 1919 ייסד את חברת סיטרואן למכוניות, ובשנות השלושים הוביל אותה למעמד חברת הרכב הרביעית בגודלה בעולם. כבר בשנה הראשונה לפעילותו הוא ייצר 20,000 מכוניות בשיטת הסרט הנע, כשליש ממספר המכוניות בצרפת כולה באותה עת. בשנת 1934 החברה פשטה רגל והשליטה עליה עברה למישלן.

סיטרואן נפטר מסרטן הקיבה ב-1935. בשנת 1992 נחנך פארק על שמו ברובע החמישה עשר של פריז בדרום-מערב העיר, במקום בו עמד בעבר מפעל המכוניות שלו.

==קישורים חיצוניים==

* 
* 
* 
* 
* 

*
קטגוריה:צרפתים חברי הבונים החופשיים
קטגוריה:אנשי עסקים צרפתים
קטגוריה:תעשיינים צרפתים
קטגוריה:חלוצי תעשיית הרכב
קטגוריה:בוגרי אקול פוליטקניק
קטגוריה:צרפתים שנולדו ב-1878
קטגוריה:הולנדים שנולדו ב-1878
קטגוריה:צרפתים שנפטרו ב-1935
מבטח

מבטח הוא רכיב חשמלי שמטרתו הגנה על מעגל חשמלי מפני קצר חשמלי או עומס יתר. המבטח מגן על ידי ניתוק התקלה ממקור הזרם. ישנם שני סוגים של מבטחים:
*נתיך 
*מפסק אוטומטי מגנטי תרמי (מאמ"ת)

==נחיצות ההגנה==
תקלות במעגלים חשמליים יכולות לנבוע ממגוון רחב של גורמים. שני הגורמים העיקריים לתקלות הם בידוד לקוי - עקב שחיקה או כתקלה מובנית, וטעויות אנוש בחיבורי המעגלים.

===קצר חשמלי===
קצר חשמלי ייווצר כתוצאה מבידוד שנהרס בתוך מכשיר, או עקב מגע מקרי בין שני גופים שיש ביניהם הפרש מתחים. ברגע שמופעל מעגל הקצר, מופיע זרם חשמלי גבוה ביותר מהקודם, שמוגבל אך ורק על ידי ההתנגדות הפנימית של המעגל ויכולתו של מקור המתח לספק אנרגיה. בזרם זה עשויות לעבור כמויות גדולות (עצומות) של אנרגיה שעלולות לגרום למספר סוגי נזקים:
*הרס פיזי של המכשיר, כתוצאה מהתכה הנגרמת מהחום המופק מהאנרגיה, או מהכוחות האלקטרו-דינמיים שנוצרים.
*שרפה, שנגרמת כתוצאה מהחום.
*התחשמלות, אם הקצר נגרם על ידי מגע אדם.

===עומס יתר===
ישנם שני מצבים של עומס יתר:
* כאשר למעגל חשמלי מחוברים צרכנים בעלי הספק חשמלי גדול יותר מיכולתם של מוליכי המעגל לשאת, התוצאה המיידית של העומס תהיה התחממות חריגה של המוליכים וכתוצאה ממנה התבלות מואצת של הבידוד, שמובילה לקצר. לעיתים נדירות עלולה גם לפרוץ שרפה כתוצאה מההתחממות החריגה של המוליכים.
* כאשר למקור האספקה מחוברים צרכנים בעלי הספק חשמלי מצטבר גדול יותר מיכולתו של המקור לספק. מקור יכול להיות שנאי, ובמקרה כזה השנאי עלול להינזק בשל התחממות יתר והיווצרות קצרים פנימיים, וכן מקור יכול להיות גנרטור שבמצב של עומס יתר ממושך יקרוס.

==סוגי המבטחים==
שני סוגי המבטחים מגנים הן מפני קצר והן מפני עומס יתר. ההבדל העיקרי נעוץ בצורת ההגנה.

===נתיך===
בלבו של הנתיך מצוי תיל מתכתי דק. בעת תקלה במעגל התיל מתחמם וניתך, ועל ידי כך מנותקת התקלה ממקור הזרם.

יתרונות
*אמינות גבוהה ביותר. למעשה כמעט שאין סיכוי לכך שבעת תקלה הנתיך לא יפעל.
*עלות נמוכה.
* כושר ניתוק גבוה מאוד כך שהוא יכול להתנתק מהר מאוד.

חסרונות
*חד פעמי. נתיך שנשרף חייבים להחליפו על מנת להפעיל מחדש את המכשיר או המעגל.
*סרבול - הנתיך הוא רכיב גדול יחסית.
* קל לזייפו.

===מאמ"ת===
המאמ"ת מנתק את התקלה ממקור הזרם על ידי ניתוק מגעים הנמצאים בתוכו. במקרה של קצר ניתוק זה מבוצע על ידי אלקטרומגנט, ובמקרה של עומס יתר על ידי דו-מתכת.

יתרונות
*ניתן לחיבור מחדש לאחר ביצוע פעולת הניתוק - פשוט על ידי הרמת מתג.
*גודל פיזי קטן יחסית.

חסרונות
*פחות אמין מנתיך: בזרמי קצר גבוהים במיוחד המגעים לא יוכלו להיפתח, וכן אם הופעל מספר פעמים תיתכן פגיעה במגעים שתפגע בתפקודו.
*יקר.

== ראו גם ==
* לוח חשמל
* הארקה
* ממסר פחת

==קישורים חיצוניים==

* 

קטגוריה:רכיבים בלוחות חשמל
קטגוריה:בטיחות חשמל
קטגוריה:התקני בטיחות
תרנגולאים

תרנגולאים (שם מדעי: Galliformes) היא סדרת עופות כבדי-גוף ניזוני קרקע, שגודלם נע מגודלו של שׂליו ועד לזה של תרנגול הודו. בשל טעמו הטוב של בשר התרנגולאים הם משמשים כעופות ציד ורבים מהם בויתו במשך אלפי שנים, חלקם מגודלים כיום בחקלאות תעשייתית עבור תעשיית הבשר.

השם המדעי "Galliformes" נובע מהמילה הלטינית "gallus" המתארת תרנגול או שכווי.

תפוצת התרנגולאים כלל עולמית ובכל אחת מהיבשות הגדולות ישנם כמה מ-290 מיני התרנגולאים השונים. באיים תפוצת התרנגולאים מוגבלת והם נמצאים רק באיים שאליהם הובאו בידי בני אדם.

== מאפיינים ==
כנפיהם קצרות ומעוגלות והם מעופפים חלשים. רגליהם חזקות, כאשר האצבע האחורית קיימת ובדרך-כלל גבוהה מחברותיה. הטפרים חזקים וקהים והמקור חזק וקמור. הלסת העליונה מכסה ועוברת על-פני התחתונה. הם חיים, על פי רוב, בחורש או ביער. הם אוכלי כול, ומלקטים את מזונם – מן החי ומן הצומח – מעל-פני הקרקע. חלקם ישנים על עצים לשם הגנה. התרנגולאים מתאפיינים בדו צורתיות זוויגית. מספר הביצים רב. האפרוחים – עוזבי-קן. בדרך כלל, רק הנקבה דוגרת ומטפלת. תפוצתם כל-עולמית, ובעיקר דרום-מזרח אסיה.

הגדול בתרנגולאים הוא תרנגול הודו מבוית (שהוא תת-מין של תרנגול הודו מצוי) שיכול לשקול עד 40 ק"ג לפעמים ובטבע הוא מגיע למשקל 14 ק"ג. הקטן ביותר הוא שליו סיני (Coturnix chinensis) ששוקל 40 גרם.

למיני הסדרה הזו ערך כלכלי רב לאדם. רבים מהם מבויתים לשם בשר, או ביצים. רבים מהם גם עופות-נוי מן המצויים ביותר בגני-חיות.

משפחת השכוויים הפכה לתת-המשפחה שכווים, תחת פסיוניים.

==מיון הסדרה==
*סוג ללא מקור Archaeophasianus – נכחד
*סוג ללא מקור Argillipes
*סוג ללא מקור Austinornis
*סוג ללא מקור Chambiortyx
*סוג ללא מקור Coturnipes
*סוג ללא מקור Cyrtonyx
*סוג ללא מקור Linquornis
*סוג ללא מקור Namaortyx
*סוג ללא מקור Palaeorallus
*סוג ללא מקור Sobniogallus
*סוג ללא מקור Tristraguloolithus
*סוג ללא מקור Procrax
*סוג ללא מקור Paleophasianus 
*סוג ללא מקור Taoperdix
*משפחה Paraortygidae – נכחדה
*משפחה Quercymegapodiidae – נכחדה
*משפחה דגרתיליים (Megapodiidae)
*משפחה הוקיים (Cracidae)
*על-משפחה Phasianoidea
**משפחה Gallinuloididae – נכחדה
**משפחה פניניתיים (Numididae)
**משפחה שלווים אמריקניים (Odontophoridae)
**משפחה פסיוניים (Phasianidae)

==גלריה==
<gallery>
קובץ:Peacock in display by N A Nazeer.jpg|טווס מצוי
קובץ:David Palmer Capercaillie.jpg|שכווי ענק
קובץ:Numida meleagris -Serengeti National Park, Tanzania-8 (1).jpg|פנינייה
קובץ:Crax rubra (Great Curassow) - male.jpg|הוקו גדול
קובץ:JBRJ Jacupemba 01.jpg|Penelope superciliaris
קובץ:Philby-Steinhuhn.jpg|Alectoris philbyi
קובץ:Lagopus lagopus Alaska 1.jpg|שכווי השלג
קובץ:Guldfasan-2.jpg|אפודי הזהב
קובץ:Acryllium vulturinum -Buffalo Springs National Park, Kenya-8.jpg|פניניית החושן
</gallery>

==קישורים חיצוניים==

* 

קטגוריה:בעלי חיים שתוארו ב-1820
קטגוריה:טקסונים שתוארו בידי קונרד יאקוב טמינק
*
קטגוריה:דמויי תרנגול
איוואן פאפאנין

איוואן דמיטרייביץ' פאפאנין (רוסית: Иван Дмитриевич Папанин) (26 בנובמבר 1894 - 30 בינואר 1986), חוקר קוטב סובייטי, אדמירל בצי הסובייטי, פעמיים גיבור ברית המועצות.

איוון פאפאנין נולד בעיר סבסטופול בשנת 1894. עם פרוץ מלחמת העולם הראשונה התגייס לצי האימפריה הרוסית. לאחר מהפכת אוקטובר הצטרף לצבא האדום ולקח חלק פעיל במלחמת האזרחים ברוסיה באוקראינה וקרים. במשך 15 שנים ניהל תחנות מחקר בארץ פרנץ יוזף וכף צ'ליוסקין.

במרץ 1937 יצאו ממוסקבה 4 מטוסים כבדים ומטוס קל אחד, תחת פיקודו של אוטו שמידט. ב-19 במאי, הגיע המטוס הראשון (של הטייס מיכאיל וודופיאנוב) שהמריא מהאי רודולף, בארץ פרנץ יוזף, אל הקוטב הצפוני ונחת שם על גוש קרח בעובי כ 3 מטר ובשטח 4 קמ"ר, הנחיתה הראשונה בקוטב הצפוני.

לאחר שבוע שבו המטוסים לבסיסם, בהותירם מאחור 4 חוקרים שהקימו את תחנת הקוטב הראשונה הקוטב הצפוני 1 "SP-1":
* פאפאנין, ראש המשלחת
* פטר שירשוב, ביולוג ימי
* יבגני פדורוב, אסטרונום ומטאורולוג
* ארנסט קרנקל, מפעיל רדיו

גוש הקרח נסחף במשך 247 יום על פני יותר מ-2600 ק"מ. המדענים חקרו דגימות רבות וביצעו מדידות חשובות, עד אשר ב-19 בפברואר 1938 נסחף גוש הקרח לים גרינלנד והחוקרים חולצו באמצעות שוברת קרח.

המשלחת הוכיחה כי אין שטח אדמה או איים קטנים תחת כיפת הקרח של הקוטב הצפוני. התברר כי השכבות התחתונות של אוקיינוס הקרח הצפוני מתחממות בהשפעת קרום כדור הארץ וזרמים מהאוקיינוס האטלנטי. מדידות מזג האוויר שביצעו אפשרו טיסות קבועות מעל אזור הקוטב.

עבור משימה זאת זכה יחד עם עמיתיו בתואר גיבור ברית המועצות ובתואר אקדמי. בתואר גיבור נוסף זכה עבור ניהול הצלת שוברת הקרח "גיורגי סדוב". מאוחר יותר בחייו היה אחראי למשלחות והחקר הביולוגי־ימי מטעם האקדמיה הסובייטית למדעים.

== קישורים חיצוניים ==

* [http://2004.murman.ru/history/persons/index-eng.shtml אישים מפורסמים ממורמנסק]
* [http://www.peoples.ru/science/travellers/papanin קורות חייו של פאפאנין] 
* 

קטגוריה:מדענים סובייטים
קטגוריה:חוקרי האזור הארקטי
קטגוריה:אנשי הצבא האדום במלחמת האזרחים ברוסיה
קטגוריה:אדמירלים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום
קטגוריה:מעוטרי עיטור נחימוב
קטגוריה:מקבלי עיטור הדגל האדום של העמל
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:מקבלי עיטור הידידות בין העמים
קטגוריה:אישים שהונצחו על בולי רוסיה
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1894
קטגוריה:סובייטים שנפטרו ב-1986
השועל והעורב

משל השועל והעורב (ידוע גם כ"בת-העורב והשועל"), הוא משל מפורסם של איזופוס. הן המשורר ז'אן דה לה פונטן, והן המשורר הרוסי, איבן אנדרייביץ' קרילוב, עיבדו את המשל על פי דרכם, ופרסמו אותו בספרי המשלים שלהם.

== המשל ולקחו ==
במשל זה, עובר השועל ליד עץ, שעליו יושב עורב ובפיו גבינה. השועל, שחושק בגבינה, מחמיא לעורב על מראהו ה"מרהיב" ומבקש ממנו גם להשמיע את קולו הערב. העורב, אשר לא חושד בדבר, פוצח בשיר, והגבינה נופלת מפיו היישר לידי השועל, אשר נמלט עם שללו. מוסר ההשכל של המשל, הוא שיש להיזהר מדברי חנופה, כדי לא ליפול בפח.

עלילת המשל הידוע מוזכרת כבר בספרות העת העתיקה, למשל בכתביו של הורטיוס.

הראשון שתרגם את המשל לעברית היה יהודה לייב גורדון (יל"ג) בספרו "משלי יהודה", שיצא בשנת 1859 בווילנה. הוא קרא למשל: "העורב והשועל" ומוסר ההשכל שלו היה: "דעה קנית מה חסרת / דעה חסרת מה קנית?", היינו, יל"ג הדגיש את טפשותו של המקשיב לדברי חנופה.

המשל פותח את ספרו של חנניה רייכמן, שתרגם את משליו של קרילוב בספרו הידוע: "כל משלי קרילוב", באיוריו של נחום גוטמן. שמו של המשל בספר הוא: "בת-העורב והשועל". להלן קטע מתוך תרגומו של רייכמן.
ציור מאת וצלב הולאר, (1677-1607)

מוסר ההשכל שכתב רייכמן בראש המשל הוא:

==ראו גם==
* משלי איזופוס
* משלי קרילוב
* עורב פלסטלינה

==קישורים חיצוניים==

* - כולל תרגום של משלל השועל והעורב
* [https://web.archive.org/web/20180413044649/https://www.francophilesanonymes.com/jean-de-la-fontaine/ השועל והעורב] (שירה צרפתית - ז'אן דה לה פונטן, תרגם דורי מנור)
* [http://benyehuda.org/reichman/krilov001.html בַּת-הָעוֹרֵב וְהַשּׁוּעָל] / איוואן קרילוב / חנניה רייכמן (פרויקט בן-יהודה)

==הערות שוליים==

קטגוריה:משלים
קטגוריה:משלי איזופוס
קטגוריה:בעלי חיים במשלים
קטגוריה:שועלים בתרבות
קטגוריה:עורבים בתרבות
מוטורהד

מוטורהד ("ראש מנוע" Motörhead, בהגייה מדויקת: מוֹטְרהֶד) הייתה להקת הבי מטאל אנגלית, אשר הוקמה בשנת 1975 באנגליה. תדמיתה תרמה רבות לסטריאוטיפ "המטאליסט הקשוח", והנהיג אותה הזמר והבסיסט למי קילמיסטר, אשר ידוע בקולו הנמוך והצרוד. הסולן, למי, סיגל לעצמו תדמית של אופנוען קשוח, בעל כובע בוקרים, שפם שחור ענקי, בגדי עור וקעקועים. 

מוטורהד הביאה עמה סגנון פשוט יחסית אך עם זאת מגוון, המשלב את הכבדות של הבי מטאל עם מהירות הנגינה והמנטליות של פאנק רוק, ובכך גיבשה את המרכיבים של מה שנודע מאוחר יותר בתור ספיד מטאל ות'ראש מטאל.

סולן הלהקה, למי קילמיסטר מת ב-28 בדצמבר 2015 בביתו, ממחלת הסרטן, שלושה ימים בלבד אחרי שגילה כי לקה בה. למחרת הודיע המתופף מיקי די כי הלהקה פורקה, והגיטריסט פיל קמפבל אישר זאת ביום שלאחר מכן.

==דיסקוגרפיה==
* 1977 - Motörhead
* 1979 - Overkill
* 1979 - Bomber
* 1979 - on parole; הוצאה לא רשמית של מספר הקלטות מ-1975
* 1980 - Ace of Spades
* 1981 - No Sleep 'Til Hammersmith; הופעה חיה
* 1982 - Iron Fist
* 1983 - Another Perfect Day
* 1984 - No Remorse
* 1986 - Orgasmatron
* 1987 - Rock 'n' Roll
* 1988 - No Sleep At All; הופעה חיה
* 1991 - 1916
* 1992 - March Or Die
* 1993 - Bastards
* 1994 - Sacrifice
* 1996 - Overnight Sensation
* 1998 - Snake Bite Love
* 1999 - Everything Louder Than Everyone Else; הופעה חיה
* 2000 - We Are Motorhead
* 2000 - The Chase Is Better Than The Catch
* 2000 - Over The Top - The Rarities 
* 2001 - All the Aces
* 2002 - Hammered
* 2003 - Live At Brixton Academy The Complete Concert; הופעה חיה
* 2004 - Inferno
* 2006 - Kiss of Death
* 2008 - Motörizer
* 2010 - The Wörld Is Yours
* 2013 - Aftershock
* 2015 - Bad Magic

==קישורים חיצוניים==

* 
 

קטגוריה:להקות בריטיות
קטגוריה:להקות מטאל
קטגוריה:להקות הארד רוק
קטגוריה:זוכי פרס גראמי
קטגוריה:הגל החדש של ההבי מטאל הבריטי
קטגוריה:להקות שהוקמו בשנת 1975
צביר-על

מפה של צבירי העל הקרובים ביותר אלינו
צביר-על הוא קבוצה של כמה צבירי גלקסיות וקבוצות גלקסיות יחד. קיומם של צבירי על מראה שגם צבירי הגלקסיות אינם מפוזרים באופן שווה ביקום, אלא מאוחדים בקבוצות של צבירי-על. גודלם של צבירי-על הוא בין 100 ל-400 מיליון שנות אור, והם יכולים להכיל כמה אלפי צבירים המקובצים בסמוך. 

גם צבירי על מאוגדים במבנים הקרויים "קירות גדולים", או ביחיד "קיר גדול" (Great Wall) המקובצים יחד, ונעים ביקום כיחידה אחת. אלו הם המבנים הגדולים ביותר הידועים לנו. הקיר הגדול Sloan Great Wall היה עד ינואר 2013 המבנה הגדול ביותר הידוע ביקום, ועתה הוא השני הגדול, אחרי Huge-LQG. אורכו הוא 1.37 מיליארד שנות אור, והוא נמצא במרחק של מיליארד שנות אור מכדור הארץ.

==צבירי על==
להלן צבירי-על קרובים:
* צביר-על הבתולה (צביר-העל המקומי) - הוא מורכב ממספר צבירי גלקסיות וקבוצות גלקסיות ביניהם הקבוצה המקומית בה נמצאת גלקסיית שביל החלב
* צביר-על הידרה-קנטאור - מורכב בין השאר מצביר הידרה וצביר קנטאורי
* צביר-על הדגים
* צביר-על טווס-אינדיאני
* צביר-על שערות ברניקי
* צביר-על עוף החול
* צביר-על הפסל
* צביר-על הרקולס
* צביר-על האריה

==קישורים חיצוניים==

* 

*
קטגוריה:גרמי שמיים
ברקן (יישוב)

בַּרְקָן (או בשמה הקודם בֵּית אַבָּא) היא התנחלות ויישוב קהילתי אשר נוסד בשנת 1981. היישוב ממוקם בדרום השומרון כ-2 ק"מ מזרחית לעיירה בידיא בסמוך לכביש 5 "כביש חוצה שומרון". 6 ק"מ ממזרח ליישוב נמצאת העיר אריאל.

== הקמה==
המאמצים להקמת היישוב החלו בשנת 1977, אולם היישוב קם רק ב-1981. את היישוב הקימו קבוצת עולים מברית המועצות וקבוצה נוספת שהורכבה מישראלים ותיקים שהרעיון של ישוב הארץ קסם להם. שתי הקבוצות רצו להקים יישוב בעל צביון חילוני בשומרון, בין אריאל לאלקנה. מן הרגע בו הקבוצות התאחדו, הצטרפו לקבוצות ישראלים מכלל העדות, כך שכיום אין לו אופי עדתי מסוים. השיקול העיקרי היה עיבוי שרשרת היישובים היהודיים לאורך תוואי חוצה שומרון ומימוש אדמות מדינה.

ביישוב שלוש שכונות של מבני קבע שנבנו על פי תוכנית "בנה ביתך".

==אוכלוסייה==
היישוב מונה כ-450 משפחות ונושא אופי קהילתי חילוני. בין מוסדות היישוב: בית ספר יסודי, בריכת שחייה, מעו"ז של תנועת הנוער בית"ר, ארבעה גני ילדים וספרייה. בשנת 2013 נפתח ביישוב בית ספר יסודי הנקרא ע"ש בנציון נתניהו.

==גאוגרפיה==
השם "ברקן" לקוח מהאתר גתות ברקן, מזרחית ליישוב, שהוא שרידי יישוב יהודי מימי בית ראשון ושני. צפונית לו נמצא הכפר "קראוות בני חסאן" - המזוהה לעיתים גם כ"כפר ארוס" - שרידי יישוב יהודי מימי הורדוס וקברו של "שר האוצר" של הורדוס. בין היישוב ואזור התעשייה נמצא האתר הארכאולוגי גתות ברקן ודרומית נמצאת חורבת כורכוש - אתר ביזנטי גדול הסמוך לבית קברות גדול - חצוב מימי בית שני.

בנקודה גבוהה בברקן נמצא "מצפור צפניה" על שם צפניה שמחי ממקימי היישוב ברקן. מהמצפור יש מבט על ערי מישור החוף המרכזי. במצפור יש פסלי מתכת של כלי נגינה והוא נקרא גם "מצפור צלילגן".

היישוב שוכן ליד אזור התעשייה ברקן.

==קישורים חיצוניים==

* [http://barkanet.org.il אתר היישוב ברקן]
* 
* 

==הערות שוליים==

*
קטגוריה:משקי חרות בית"ר
קטגוריה:יישובים שהוקמו ב-1981
קטגוריה:התנחלויות חילוניות ביהודה ושומרון
קטגוריה:גוש מערבא
קטגוריה:ישראל: יישובים קהילתיים
שיח

נוף של [[בתה מלאת שיחים באל היירו, האיים הקנריים.]]
שיח הוא מונח לא-טקסונומי לצמח רב-שנתי בעל גזע נמוך יחסית לעץ וענפיו הרבים מסתעפים סמוך לקרקע והדעות על הגדרתו משתנות כאשר חלק מגדירים שיח כצמח בן פחות מ-6 מטרים, בעוד אחרים מחשיבים גם צמח בגובה 10 מטרים כשיח. כאשר אורך הגזע הוא פחות מ-50 ס"מ, קרוי הצמח בן שיח. אחדים מענפי הצמח עשויים לגדול לאורך רב ולמות בתום עונה אחת, ואילו האחרים (המעוצים בדרך כלל) עשויים לשרוד ולגדול למשך שנים רבות.

לרוב שיחים נפוצים בטבע באזורים בהם היערות אינם דחוסים ביותר, מאחר שחופת הצמרות מעליהם מכסה להם את אור השמש החיוני. חלק מהשיחים מותאמים במיוחד לסביבות נקיות מעצים, כמו בסוואנות ומדבריות. אזורי שיחיות או בתות הם אזורים המאופיינים בעיקר בשיחים וסבכים. שיחים רבים גם מגודלים בידי האדם במטעים ועוד.

במספר מינים שיחים אשר מוצבים בתנאים טובים מספיק יכולים לצמוח עד שיכונו כעצים לכל דבר. במקרים אחרים השיחים נחשבים לקרובים לצמחים עשבוניים, עקב גודלם הקטן וענפיהם הרכים.

==השיח במקרא==
ה'שיח' נזכר במקרא ארבע פעמים כשם כללי לצמחים מעוצים ופעם אחת לצד הרותם כמרכיב במזונם הדל של שוכני המדבר: "הַקֹּטְפִים מַלּוּחַ עֲלֵי שִׂיחַ וְשֹׁרֶשׁ רְתָמִים לַחְמָם".

י' רוזנסון הציע שבניגוד למשמעות הרחבה של המילה "שיח" המקובלת היום, הרי שבמקרא הוא שם כללי לשיחי המדבר דווקא. בניגוד להבנה של כל הפרשנים הקדומים, היו חוקרים שסברו שה'שיח' הוא שם של צמח מסוים הקרוי בערבית שיח', הוא ה-Artemisia sieberi, לענת המדבר.

== קישורים חיצוניים ==

* 
* 

==הערות שוליים==

*
קטגוריה:צורות חיים של צמחים
פפאיה

פפאיה (שם מדעי: Carica papaya) היא צמח מניב פרי טרופי, דו-פסיגי, במשפחת הפפאיים.

מוצאה של הפפאיה מאמריקה התיכונה וכיום מגדלים אותה בארצות הטרופיות בכל כדור הארץ. למעשה היא אינה עץ כי אם צמח עשבוני רב-שנתי, שגבעולו היחיד עבה כגזע, וגובהו עשוי להגיע ל-8 מטרים בקירוב. צמח הפפאיה דומה במראהו לדקל הנושא פירות גדולים.

כשפרי הפפאיה צעיר, יש בו מיץ חלבי המכיל אנזים בשם פפאין המפרק חלבונים, שיש לו שימוש רפואי ותעשייתי וכן שימוש במטבח לשם ריכוך בשרים. 
בתחילה צבעו של הפרי הוא ירוק כהה מבחוץ ולבן מבפנים. לאחר כמה שבועות מתחיל הפרי להבשיל וצבעו משתנה לצהוב ולאחר מכן לכתום. הפרי בשל לאכילה רק לאחר שצבעו הפך לכתום, ואז טעמו מתוק, בדומה למנגו או למלון. הפרי נאכל חי, מסוכר או משומר.

==מחלות וזיהומים נגיפיים==
בשנת 1990, נגיף בשם רינגספוט (ringspot) כמעט וחיסל את כל עצי הפפאיה באיי הוואי. מדענים פיתחו זנים עמידים לנגיף, באמצעות הנדסה גנטית. זנים עמידים אלה כללו את 'זריחה' ('SunUp') ואת 'קשת בענן' ('Rainbow'). עד היום לא נמצאה שיטה ביולוגית לטיפול בנגיף. בשנת 2004 רוב הזנים ברחבי הוואי היו הכלאות עם זנים מהונדסים גנטית, ומאגרי הזרעים היו מזוהמים בנגיף רינגספוט. בשנת 2010 80% מהפפאיות בהוואי היו מהונדסות גנטית.

<gallery> 
תמונה:Papaya01.JPG|פפאיה בחצר קיבוץ לוחמי הגטאות
File:Dried papaya.jpg|פלחי פפאיה מסוכרת
קובץ:Papaya-oliv.jpg|פפאיה חצויה
</gallery>

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:פירות טרופיים
קטגוריה:פפאיים
קטגוריה:צמחים ביערות הגשם של אמריקה המרכזית
קטגוריה:צמחים שתוארו ב-1753
מעטפת נפץ

מעטפת נפץ היא מעטפת דואר שבתוכה נמצא חומר נפץ, המתפוצץ עם פתיחתה ופוגע במקבל המעטפה. במשלוח מעטפת נפץ כמעט ואין סיכון לשולח, העושה זאת באנונימיות, אך היא עלולה שלא לפגוע במטרתה, במקרה שלא הנמען פותח את המעטפה, אלא מישהו אחר עושה זאת למענו. וריאציה של מעטפת נפץ היא חבילת הנפץ, המאפשרת משלוח כמות גדולה יותר של חומר נפץ, אך מעוררת חשד רב יותר.
בדיקת חבילה חשודה במהלך תרגיל
לשם הכנת מעטפת נפץ מרדדים חומר נפץ, מחברים אותו בעזרת חוטים אל מרעום עם סוללה זעירה ומסליקים את כל המנגנון במעטפה, עם פתיחת המעטפה משתחרר קפיץ שסוגר את מעגל הזרם וגורם להתפוצצות.

את השיטה הפעיל לראשונה בתחילת המאה ה-20 מרטין אקנברג, כימאי שוודי אשר שלח את מעטפות הנפץ לאנשי עסקים שוודים.

מקרים נוספים של שימוש במעטפת נפץ:
* בשנת 1947 שלח הלח"י מעטפת נפץ לאישים בכירים בלונדון, וב-1948 שלח חבילת נפץ (ספר מחזותיו של שייקספיר שבו הוטמן חומר נפץ) לרוי פאראן, רוצחו של הנער אלכסנדר רובוביץ, אך זו התפוצצה בידיו של אחיו והרגה אותו.
* מדינת ישראל השתמשה בפעולה מעין זו ב-1956, בפעולה לחיסול מוסטפא חאפז, מפקד יחידת הפדאיון בעזה, וצאלח מוסטפא אשר הפעיל יחידת פדאיון מירדן.
* בשנת 1963 נהרגו 4 טכנאים שעסקו בפיתוח טילים במצרים, ממעטפות נפץ שנשלחו על ידי "המוסד", כחלק ממאבקו בפרויקט הטילים המצרי, על-פי מידע שסיפק סוכן המוסד וולפגנג לוץ.
* בספטמבר 1972, דוקטור עמי שחורי, נספח החקלאות בשגרירות ישראל בלונדון, נהרג כשפתח מעטפת נפץ שמוענה אליו. את המעטפה שלח ארגון הטרור ספטמבר השחור.
* בינואר 1973 נשלחו 14 מעטפות נפץ לאזרחים ישראלים אשר נבחרו ככל הנראה באקראי. פעולה זו זרעה חרדה גדולה בישראל.
* בפברואר 2010 נתגלו מעטפות נפץ בסניף דואר במגדל העמק.
* לפרסום רב זכה טד קזינסקי, הידוע יותר בכינויו היונבומר, שבמשך 18 שנה שלח מעטפות נפץ בארצות הברית, הרג שלושה אנשים ופצע 29.
* פברואר 2022 - מספר מעטפות נפץ התקבלו בספרד.

שיטה דומה היא שליחת מעטפות המכילות נשק כימי או ביולוגי. כך לדוגמה נעשה במתקפת האנתרקס על ארצות הברית בשנת 2001.

בישראל השב"כ ודואר ישראל בודקים את המעטפות לפני הגיען ליעדן.

==לקריאה נוספת==
* איתן הבר, זאב שיף, לקסיקון לביטחון ישראל, הוצאת זמורה, 1976.

==קישורים חיצוניים==

* 
* [http://www.amalnet.k12.il/meida/history/1939_45/hisi2104.htm מאמר על יצור הנשק בלח"י]

==הערות שוליים==

קטגוריה:טקטיקות בטרור
קטגוריה:שיטות רצח
קטגוריה:דואר
נפץ
מנהל מערכת

מנהל מערכת (באנגלית: System Administrator ובלשון שוטפת - סיסאדמין) הוא בעל מקצוע בתחום המחשוב האחראי על התפעול השוטף של מערכות מחשב או רשת מחשבים. מנהלי מערכת בדרך כלל מהווים חלק ממחלקת המחשוב של החברה או הארגון בהם הם מועסקים.

פרטי התפקיד משתנים ממערכת למערכת, למשל ממערכת שליטה ובקרה למערכת כמו ויקיפדיה.

מנהל מערכת יכול לבצע שינויים ופעולות על מחשבים אחרים ברשת:
# הקמה וניהול של חשבונות משתמשים (יצירת משתמשים, הקצאת הרשאות מתאימות, חלוקת כתובות IP, איפוס סיסמאות, ניהול פרוטוקולים וכדומה)
# דאגה לגיבוי ולאמינות של המידע והמשתמשים - שינויי הגדרות אבטחה
# תפעול שוטף של החומרה והתוכנה, התקנה/הסרה של רכיבים פיזיים ויישומים, טיפול בתקלות ברשת וכדומה.

מנהל המערכת הוא בדרך כלל אדם שהוכשר לכך על ידי תארים שמשלבים ידע בחומרה
תוכנה ורשתות תקשורת, ידע זה מוקנה מלימוד להסמכות לתארים של ארגונים שונים ובהם:
* +A של ארגון CompTIA
* MCITP של חברת מיקרוסופט
* CCNA \ CCNE של חברת סיסקו
* הסמכות שונות למערכות של לינוקס (LPIC, RHCE), יוניקס, וכו'.

כמו כן, מסלול הכשרה בולט של אנשי סיסטם בישראל הוא קורס DevOps של צה"ל.

== ראו גם ==
* מנהל רשת
* מנהל אתר אינטרנט

==קישורים חיצוניים==

קטגוריה:מקצועות המחשוב
מקרומדיה

מקרומדיה (אנגלית: Macromedia) הייתה חברת גרפיקה ופיתוח אינטרנט אמריקאית. מקרומדיה נוסדה ב-1992 על ידי מיזוג של חברת אוטוויר ומקרומיינד. המטה של מקרומדיה היה ממוקם בסן חוזה, קליפורניה. בשנת 2001, מקרומדיה קנתה את חברת פיתוח האינטרנט "Allaire Corporation" והוסיפה לקו המוצרים שלה תוכנות וכלי פיתוח לאינטרנט.

ב-18 באפריל 2005, הכריזה אדובי מערכות על הסכם לרכישתה של מקרומדיה בהחלפת מניות בשווי של כ-3.4 מיליארד דולר. לפי תנאי העסקה קבלו בעלי המניות של חברת מקרומדיה 0.69 מניות של חברת אדובי עבור כל מניית מקרומדיה שבבעלותם. הרכישה הושלמה ב-3 בדצמבר 2005.

מספר שנים לאחר הרכישה הפסיקה אדובי את הפיתוח והשיווק של חלק ממוצרי מקרומדיה.

==מוצרים==
* מקרומדיה פלאש
* מקרומדיה דרימוייבר
* מקרומדיה פריהנד
* מקרומדיה פיירוורקס
* מקרומדיה דיירקטור
* מקרומדיה קולדפיוז'ן
* מקרומדיה פונטוגרפר
* מקרומדיה בריז
* מקרומדיה קונטריביוט
* מקרומדיה פלקס
* מקרומדיה הום סייט
* מקרומדיה ג'יירן
* מקרומדיה פלאש פייפר
* מקרומדיה שוקוייב

== קישורים חיצוניים ==

* 
* 
==הערות שוליים==

קטגוריה:חברות תוכנה אמריקאיות
קטגוריה:אדובי
קטגוריה:חברות אמריקאיות שנסחרו בנאסד"ק
גרפיקה וקטורית

הדגמה של ההבדל בין הגדלה מבוססת פיקסלים ([[רסטר) ווקטורים. (a) התמונה הווקטורית המקורית; (b) הגדלה פי 8 של התמונה הווקטורית; (c) הגדלה פי 8 של תמונת מפת סיביות, שהופקה מהתמונה הווקטורית המקורית. בניגוד לתמונות וקטוריות, איכות תמונות מפת סיביות יורדת עם הגדלתן.]]

גרפיקה וקטורית היא שיטה לתיאור תמונה דיגיטלית באמצעות וקטורים, המשמשת בגרפיקה ממוחשבת.

השיטה הבסיסית לתיאור תמונה באופן דיגיטלי, תמונת מפת סיביות, היא למעשה מערך דו-ממדי, שכל איבר בו מייצג נקודה במישור. בכל איבר במערך שמורים נתונים אודות הנקודה; בעיקר נתוני צבע. 

בשיטה זו, ייצוג של קטעים נעשה בזבזני, כי במקום לייצג את הקטע מייצגים רק מספר סופי של נקודות עליו. ממילא, מתיחה של התמונה לשם הגדלה תיצור טשטוש, כי רק הנקודות יוגדלו ולא כל הקטע המקורי. 

למרות השם "גרפיקה וקטורית", אין קשר בינה לבין וקטורים. 

איורים בגרפיקה וקטורית מורכבים מצורות בסיסיות, אותן המחשב מסוגל לעבד בנקל, כמו נקודה, קו, אליפסה וקשת. התיאור של כל מרכיבי התמונה נשמר בזיכרון המחשב.

כאשר מעוניינים להציג תמונה על המסך או להדפיס אותה, המחשב מבצע תהליך "רינדור" (מאנגלית: Rendering) היוצר תמונת מפת סיביות ברזולוציה הנדרשת מתוך האיור הווקטורי. 

יתרונה העיקרי של גרפיקה וקטורית הוא ביכולת לשנות את ממדי התמונה (להרחיב אותה או לכווץ אותה) בלא כל פגיעה באיכות התמונה, שלא כמו במקרה של תמונת מפת סיביות. כמו כן, כאשר מדובר באיורים יחסית פשוטים, נפח האחסון הנדרש בייצוג וקטורי קטן משמעותית לעומת מפת סיביות.

==סוגי קבצים וקטוריים נפוצים==
*CD או CDR פותח עבור תוכנת קורל דרו
*CGM - היה ניסיון לסטנדרטיזציה של שמירת קבצים וקטוריים, מספר תוכנות תומכות בפורמט זה
*DXF - פותח בזמנו עבור תוכנות תכנון בעזרת מחשב, בעיקר אוטוקאד מהווה פורמט מוביל בתחום הגרפיקה הממוחשבת הווקטורית
*EPS - ראשי תיבות של Encapsulated PostScript, משמש לתוכנות הוצאה לאור שולחנית
*PIC - פורמט שפותח לטובת תוכנות חברת לוטוס, בעיקר עבור לוטוס 1-2-3
*PICT - פורמט שפותח עבור מחשבי מקינטוש, מהווה פורמט מוביל גם כיום אולם מוחלף לאט לטובת פורמט PDF
*WMF - Windows Metafile מאפשר שמירה הן וקטורית והן ממופת סיביות
*SVG - שמה של שפת XML המשמשת לתיאור גרפיקה וקטורית דו-ממדית סטטית או דינמית. השפה היא תקן פתוח.

==תוכנות גרפיקה וקטורית==
* תוכנות חופשיות:
**:Inkscape
**Sodipodi
** Dia
** Xfig

* תוכנות מסחריות:
** אדובי אילוסטרייטור (Adobe Illustrator)
** אדובי אנימייט (Adobe Animate)
** קורל דרו (CorelDraw)
** פלקסי
** פאוור פוינט (Power Point) (החל מגרסה 365, ורק בפורמט svg)
*תוכנות בעבר:
** אדובי פלאש (Adobe Flash)
** מקרומדיה פריהנד (FreeHand)
** אדובי פיירוורקס (Adobe Fireworks)

==ראו גם==
* SVG - תקן פתוח לגרפיקה וקטורית (הפורמט הטבעי בוויקישיתוף).

==קישורים חיצוניים==

* 
== הערות שוליים ==

קטגוריה:גרפיקה ממוחשבת
קטגוריה:טכניקות גרפיות
קטגוריה:עיצוב גרפי
תמונת מפת סיביות

250px
בגרפיקה ממוחשבת, תמונת מפת סיביות או תמונת רסטר (מאנגלית: Raster) היא פורמט דיגיטלי לייצוג תמונה ואחסונה באמצעות מפת סיביות (Bitmap), כלומר לכל פיקסל בתמונה יש ערך מספרי שמכיל בתוכו מידע על הצבע שלה. הביטוי מגיע מטכנולוגיית תכנות המחשבים, ומשמעותו מפה של ביטים שלמעשה מאורגנים כמערך.

בממשקי משתמש גרפיים ברוב מערכות ההפעלה פורמט גרפי זה מוטמע כחלק מובנה ממנה. סיומות של קובצי bitmap הן בדרך כלל BMP או DIB. לבד מ־BMP קיימים פורמטים נוספים לייצוג bitmap כמו
InterLeaved Bitmap (ILBM), Portable Bitmap (PBM), X Bitmap (XBM), ו־Wireless Application Protocol Bitmap (WBMP). בנוסף, קיימים גם פורמטים רבים שמשתמשים במפת סיביות דחוסה, להבדיל מגרפיקה וקטורית.

==שיטת האחסון==

איכות התמונה נקבעת על פי מספר פרמטרים:
*עומק הצבע – כמות הסיביות שמוקצת לכל פיקסל. 1, 4, 8, 16, 24, 32, 48, או 64. כאשר המשמעות היא סיבית – שחור/לבן. 4 סיביות – 16 צבעים, 8 סיביות – 256 צבעים, וכן הלאה לפי הכלל של 2 בחזקת מספר הסיביות. ככל שמוקצות יותר סיביות לייצוג פיקסל עושר הצבעים יהיה גדול יותר, והתמונה עשויה להיות קרובה יותר לתמונת המציאות כפי שבני אדם חווים אותה. כיום בדרך כלל נעשה שימוש בקבצים ב־32 סיביות לפיקסל.
*רזולוציה – כמות הפיקסלים שיש בתמונה. ככלל, ככל שכמות הפיקסלים גבוהה יותר, כך הפרטים שבה יהיו מפורטים יותר. בתמונות בעלות רזולוציה נמוכה אפשר להתקל בתופעה של פיקסליזציה.

==יתרונות וחסרונות==
===יתרונות===
הצגה נאמנה של כל פרטי התמונה ככל שהרזולוציה ועומק הצבע עולים.

===חסרונות===
* ככל שהרזולוציה ועומק הצבע עולים, כמות הנתונים של מפת סיביות גדלה וקשה יותר לעיבוד. גודלו של קובץ המאחסן מפת סיביות אינו יעיל לשימוש מזדמן ולכן נפוץ השימוש בשיטות לדחיסה מפת סיביות כגון JPG. לרוב, ניתן לאפשר איבוד נתוני תמונה ללא פגיעה באיכות צפייה מזדמנת בתמונה ולכן שיטות דחיסה המאבדות נתונים מאפשרות שימוש בקבצים בעלי גדלים קטנים משמעותית מקבצי מפת סיביות רגילים.
*גודל מפת סיביות נקבע מראש בעת יצירתה. מסיבה זו, תוצאת פעולת הגדלה (Zoom in) של תמונת מפת סיביות אינה איכותית לרוב. כאשר מתאפשר, במיוחד בשרטוטים, עדיף לייצג תמונה באמצעות גרפיקה וקטורית.

==סוגי קובצי מפות סיביות נפוצים==
*BMP – המבנה התקני לקובצי חלונות, נוצר על ידי תוכנת הצייר. כל תמונה המועתקת אל לוח העריכה שמורה במבנה זה.
*GIF – פורמט שנוצר על ידי CompuServe, דוחס את התמונה לחיסכון בשטח אחסון
*IMG – פורמט שנוצר על ידי החברות ונטורה ודיגיטל לשימוש בתוכנת Ventura Publisher ובסביבת GEM. התוכנה שומרת קבצים בגווני אפור בלבד
*JPG – קבצים דחוסים מאוד על ידי הזנחת חלק מהנתונים. רוב התוכנות מאפשרות למשתמש לקבוע את אחוז הדחיסה, ומכאן את אחוז אובדן המידע
*PCX – פורמט שנוצר על ידי חברת ZSoft Corporation לשימוש בתוכנת PC Paintbrush, הפורמט לא דוחס את הקבצים
*PICT – פורמט שפותח על ידי חברת אפל עבור מחשבי מקינטוש, היה בשימוש בתוכנת QuickDraw וכסטנדרט לטיפול בקובצי תמונה
*TIF או TIFF ראשי תיבות של Tagged Image File Format – פורמט שנוצר על ידי חברת Aldus לשימוש בתוכנת הוצאה לאור שולחנית מתוצרתה
*WMF – פורמט Windows MetaFile הוא מבנה בו משתמשת תוכנת חלונות, ניתן לשמור בפורמט זה גם קובצי מפת סיביות וגם קבצים מונחי עצמים
*WPG – פורמט שפותח עבור תוכנת wordperfect, כיום (2010) הפורמט כמעט אינו בשימוש
*DIB – פורמט של IBM שהיה בשימוש במערכות OS/2

==ראו גם==
* ייצוג צבע במחשב
* גרפיקה וקטורית

==קישורים חיצוניים==

* 

Bitamp
מזרח מקדוניה ותראקיה

מזרח מקדוניה ותראקיה (ביוונית: Ανατολική Μακεδονία και Θράκη) הוא חבל מנהלי, אחד מ-13 המחוזות של יוון. המחוז מורכב מהחבל ההיסטורי של תראקיה, מחלקה המזרחי של מקדוניה היוונית ומהאיים תסוס וסמותרקי. זהו האזור המזרחי ביותר ביוון היבשתית.
== גאוגרפיה ==
שטחו של המחוז הוא 14,157 קמ"ר ואוכלוסייתו הוערכה ב-2011 ב-608,182 איש. הוא גובל במדינת בולגריה בצפון, מדינת טורקיה במזרח, הים האגאי, ומחוז צפון הים האגאי בדרום, ומחוז מרכז מקדוניה במערב.

בירת המחוז היא העיר קומוטיני, העיר הרביעית בגודלה במחוז ובה גרים 66,580 איש, עיר הנמל המרכזית של מזרח מקדוניה היא קוואלה שאוכולוסיתה מונה 74,186 איש והיא גם העיר הגדולה במחוז. ערים גדולות יחסית נוספות הן קסנתי ואלכסנדרופולי.

המחוז מורכב משש יחידות אזוריות: דרמה, אברוס, קוואלה, רודופי, קסנתי ותסוס.

במחוז שוכנת אוכלוסייה מוסלמית גדולה יחסית, ממוצא טורקי ו. במפקד אוכלוסין ב-1991 מנו המוסלמים 98,000 נפש, שהיוו אז 29% מן התושבים. בניגוד לשאר מחוזות יוון, שברובה מתאפיינת כיום באוכלוסייה הומוגנית מבחינה דתית ואתנית, המוסלמים תושבי המחוז לא נאלצו לעזוב לטורקיה בהסכם חילופי האוכלוסין בין יוון וטורקיה ב-1923.

== ראו גם ==
* מחוזות יוון
* גאוגרפיה של יוון

== קישורים חיצוניים ==

* 

קטגוריה:יוון: מחוזות
צפון הים האגאי

צפון הים האגאי (ביוונית: Περιφέρεια Βορείου Αιγαίου) הוא חבל מנהלי שמהווה אחד מ-13 המחוזות של יוון. כפי שאפשר להבין משמו, המחוז מורכב מאיים בלבד, כאשר האיים הגדולים מהווים מרכזים לעשרות האיים הקטנים שמסביבם. המחוז ואייו מצויים במזרחה של יוון, בים האגאי בין יוון וטורקיה. הוא גובל בחוף המערבי של טורקיה במזרח, מחוז מזרח מקדוניה ותראקיה בצפון, מחוז דרום הים האגאי בדרום, ובמחוזות מרכז יוון ותסליה במערב.

המחוז מורכב מחמש יחידות אזוריות: כיוס, לסבוס, למנוס, סאמוס ואיקריה.

==קישורים חיצוניים==

* 
* - על תוחלת החיים הארוכה באי היווני איקריה

קטגוריה:יוון: מחוזות
דרום הים האגאי

דרום הים האגאי הוא שמו של חבל מנהלי המהווה אחד מ-13 המחוזות של יוון. המחוז מורכב מאיים בלבד.

המחוז ממוקם בדרומו של הים האגאי, באזור הדרום מזרחי של יוון, בין חצי האי אטיקה ובין טורקיה, והוא חלקה המזרחי ביותר של יוון. גבולותיו הם: מחוז צפון הים האגאי בצפון, טורקיה במזרח, מחוז כרתים בדרום, ים מירטון במערב, ומחוז אטיקה, והאי אובויה בצפון מערב.

המחוז מורכב משרשרות האיים של האיים הקיקלדים והאיים הדודקאנסיים, ומחולק ל-13 יחידות אזוריות. הבירה המנהלתית של המחוז היא העיר ארמופולי באי סירוס. העיר הגדולה במחוז, ומרכזו הכלכלי, היא רודוס שבאי רודוס.

== חלוקה מנהלית ==
{| class="wikitable sortable" border="1"
!מספר
!יחידה
אזורית
!שייכות
גאוגרפית
!איים 
מרכזיים
!אוכלוסייה
(נכון ל-2011)
!שטח 
(קמ"ר)
!בירה 
מנהלתית
|-
|1
|אנדרוס
|הקיקלדים
|אנדרוס
|9,221
|379.7
|אנדרוס (עיר)
|- 
|2
|טינוס
|הקיקלדים
|טינוס
|8,636
|194.6
|טינוס (עיר)
|-
|3
|מיקונוס
|הקיקלדים
|מיקונוס, דלוס
|10,134
|105.2
|מיקונוס (עיר)
|- 
|4
|מלוס
|הקיקלדים
|מלוס, סריפוס, 
סיפנוס, קימלוס
|9,932
|362.5
|פלקה
|-
|5
|נקסוס
|הקיקלדים
|נקסוס, אמורגוס

איראקליה
|20,837
|622.1
|נקסוס (עיר)
|- 
|6
|סירוס
|הקיקלדים
|סירוס, גיארוס
|21,507
|83.6
|ארמופוליס
|-
|7
|פארוס
|הקיקלדים
|פארוס, אנטיפארוס
|14,926
|241.5
|פאריקיה
|-
|8
|קוס
|הדודקאנסיים
|קוס, ניסירוס
|33,388
|337.2
|קוס (עיר)
|-
|9
|קיאה-קיתנוס
|הקיקלדים
|קיאה, קיתנוס
|3,911
|247.4
|יוליס
|-
|10
|קלימנוס
|הדודקאנסיים
|קלימנוס, אגתוניסי,

אסטיפליה, ליפסי,

לרוס, פטמוס
|29,452
|399.7
|
פותייה
|-
|11
|קרפאתוס
|הדודקאנסיים
|קרפאתוס, קאסוס
|7,310
|374.3 
|פיגאדיה
|-
|12
|רודוס
|הדודקאנסיים
|רודוס, קסטלוריזו, סימי

טילוס, חאלקי
|119,830
|1,587.2 
|רודוס (עיר)
|-
|13
|תירה 
|הקיקלדים
|סנטוריני, איוס
|18,883
|314.8
|פירה 
|}

== קישורים חיצוניים == 

* 

*
קטגוריה:יוון: מחוזות
קטגוריה:הים האגאי
מערב מקדוניה

מערב מקדוניה הוא שמו של חבל מנהלי שמהווה אחד מ-13 המחוזות של יוון. המחוז ממוקם במערב מקדוניה היוונית שבצפון יוון.

גבולותיו של המחוז הם: המדינה מקדוניה בצפון, מחוז מרכז מקדוניה במערב, מחוז תסליה בדרום מזרח ובדרום, אפירוס בדרום מערב ומדינת אלבניה במערב.

המחוז מחולק לארבע יחידות אזוריות: פלורינה, גרוונה, קסטוריה וקוזני.

== קישורים חיצוניים == 

* 

קטגוריה:יוון: גאוגרפיה
קטגוריה:יוון: מחוזות
דיאנה (מיתולוגיה)

דיאנה על מטבע [[דנאריוס רומי מן המאה הראשונה לפנה"ס]]
דיאנה (בלטינית: Diana) הייתה אלת הציד, הירח והטבע בדת הרומית. היא המקבילה במיתולוגיה הרומית של האלה היוונית ארטמיס. דיאנה היא בתם של יופיטר ולטו, ואחותו התאומה של אפולו.
== דמותה ==
דיאנה הייתה אחת משלוש האלות הבתולות, יחד עם מינרווה ועם וסטה, ומופת לצניעות, לכוח ולחן אתלטי. דיאנה הייתה קשורה לחיות בר וליערות, וחורשות אלונים היו מקודשות לה.

מקדשה הרומי המרכזי של דיאנה היה בגבעת האוונטין ברומא, ועיקר הסוגדים לה נמנו עם בני דלת העם. היא הייתה פטרונית העבדים, ואלה הורשו למצוא מקלט במקדשה זה (בדומה למנהג במקדש ארטמיס באפסוס). חגה נחוג ב-13 באוגוסט.

לדיאנה היה מקדש גדול בשטח של כ-45,000 מטרים מרובעים גם ביער על גדת אגם נמי, המרוחק כשלושים קילומטר מרומא בכיוון דרום, באזור הנקרא בעידן המודרני "קסטלי רומני". במקדש התקיימו פולחנים לאלה, שניתן להגדירם "פראיים"<ref></ref>.

באמנות הרומית, בפיסול ובציור, עוצבה האלה דיאנה כציידת, לבושה טוניקה קצרה, נושאת קשת ואשפת חצים ומלווה בכלבי ציד או בצבי (המסמל את המעשה באקטיון). האטריבוט המזהה שלה הוא הסהר.

ההערצה לאלה דיאנה לא עברה מן העולם. בימינו סוגדות לה נשים המאמינות בדת המכונה "ויקה דיאנית". 

דיאנה הוא שמהּ של וונדר וומן, גיבורת-על של DC קומיקס.

האסטרואיד שהתגלה ב-1863 על ידי רוברט לות'ר נקרא על שמה.

== ראו גם ==

* אל ירח
* ארטמיס
* יאנוס

== קישורים חיצוניים ==

* [https://www.pinterest.com/bernadette0787/goddess-dianaartemis/?lp=true מבחר יצירות אמנות המציגות את האלה דיאנה] (באתר פינטרסט)
* רחל ספיר, [http://www.rachelsapir.co.il/image/users/117018/ftp/my_files/%D7%9C%D7%90%D7%AA%D7%A8-4.pdf?id=30044293%20 דימויי האלה דיאנה במנזר סן פאולו בפארמה]
* 

==הערות שוליים==

קטגוריה:אלות רומיות
קטגוריה:אלות ציד
קטגוריה:אלות ירח
קטגוריה:דמויות מהמיתולוגיה שעל שמן כוכב לכת מינורי
אטיקה

אָטִיקָה (ביוונית: Αττική, ביוונית מודרנית נהגה "אטיקי", Attikí) הוא חבל ארץ עתיק ביוון, וכיום גם שמו של אחד מ-13 המחוזות של יוון שבתחומו נמצאת בירת יוון, אתונה.

== גאוגרפיה ==
המחוז ממוקם בדרום־מזרח יוון היבשתית, ממש בקצה של חצי אי הנושא גם הוא את השם אטיקה. מלבד השטח שבקצה חצי האי, נכלל בתחומו של המחוז גם החלק המזרחי של מצר קורינתוס, האיים בתוך המפרץ הסרוני, אזור טריבזון שבפלופונסוס והאיים קיתירה ואנטיקיתרה שממוקמים מדרום לפלופונסוס.

גבולותיו המנהלתיים של המחוז הם: מחוז מרכז יוון בצפון וצפון מערב, מחוז דרום הים האגאי במזרח ובדרום מזרח, ומחוז הפלופונסוס במערב.

המחוז מתחלק לשמונה יחידות מנהלתיות: מרכז אתונה , צפון אתונה , מערב אתונה , דרום אתונה , פיראוס , מזרח אטיקה , מערב אטיקה ומחוז משנה האיים .

שטח אטיקה מגיע ל-3,808 קמ"ר, וגודל אוכלוסייתו ל-3,828,434 נפש (נכון ל-2011), מה שהופך אותו למחוז המאוכלס ביותר ביוון. 95% מהאוכלוסייה גרה באזור המטרופולין של אתונה.

== ראו גם ==
* לוח השנה האטי

== קישורים חיצוניים == 

* 
* 
* 

קטגוריה:יוון: מחוזות
קטגוריה:יוון: חצאי איים
ארדנים

מיקום אזור הארדנים במפת [[מערב אירופה]]
הארדנים (בצרפתית: L'Ardenne) הוא אזור עטור גבעות ויערות שנמצא בעיקר בבלגיה ולוקסמבורג, אך שלוחותיו קיימות גם בצרפת, וכן גרמניה (שם הוא מוכר בשם "הרי אייפל", אך יש הטוענים כי אלו אזורים שונים). זהו אזור חשוב לתיירות בבלגיה. האזור קיבל את שמו מארדואנה - אלת הציד הגאלית.

היער מוזכר במחזה של ויליאם שייקספיר, "כטוב בעיניכם" כיער בו מתרחש המחזה.

מספר פעמים שימש היער שדה קרב, בהן: קרב הארדנים במלחמת העולם הראשונה, הקרב על צרפת ו"הקרב על הבליטה" במלחמת העולם השנייה.

נהר [[מז וחלק מאזור הארדנים בצרפת]]

==קישורים חיצוניים==

* 

*
קטגוריה:ולוניה: גאוגרפיה
קטגוריה:לוקסמבורג: גאוגרפיה
קטגוריה:צרפת: גאוגרפיה
קטגוריה:גרמניה: גאוגרפיה
קטגוריה:המערכה על צרפת ועל ארצות השפלה
קטגוריה:אירופה: יערות
האיים היוניים

מפת האיים היוניים
האיים היוֹנִיִים או האיים האיוניים (ביוונית: Ιόνια Νήσια; באיטלקית Isole Ionie) הם קבוצה של כ-40 איים יווניים הנמצאים ממערב ליוון בים היוני. האיים (למעט קיתירה, השייכת למחוז אטיקה) מהווים אזור מנהלתי אחד – מחוז האיים היוניים המהווה אחד מ-13 המחוזות של יוון.

== איים מרכזיים ==
שבעת האיים הגדולים והחשובים הם, מצפון לדרום:
*קורפו
*פאקסי
*לפקדה
*איתקה
*קפלוניה
*זקינתוס
*קיתירה
הדגל ההיסטורי של האיים היוניים (דגלה של [[רפובליקת שבעת האיים)]]

==היסטוריה==
במהלך המאה ה-4 לפני הספירה האיים שולבו ממוקדון ולאחר התפרקותה סופחו על ידי הרפובליקה הרומית בשנת 146 לפני הספירה. בהמשך הם הועברו לשליטה של האימפריה הביזנטית. לאחר שאימפריה זו נחלשה, האיים עברו לשליטה של הרפובליקה של ונציה בשנת 1204. הם היו השטח היחיד בו אוכלוסייה יוונית לא הייתה בשליטת האימפריה העות'מאנית. בתקופה זו חלק משמעותי של אוכלסייה עבר לקתוליות.

בסיום מלחמות נפולאון האיים הועברו לשליטה של בריטניה. בשנת 1862 הם שולבו ביוון והבריטים עזבו את המקום.

במהלך מלחמת העולם השנייה, לאחר כיבוש יוון, השליטה באיים עברה לאיטליה. בשנת 1943 הנאצים גרשו את האיטלקים. במהלך זה יחידה גרמנית בפיקוד של אלפרד סטארק ביצע טבח ב - 117 חיילים איטלקים. ביוני 1944 כ-2000 יהודים באי קורפו גורשו ורק בודדים הצליחו לשרוד.

== גלריה ==
<gallery>
Laka01.JPG|העיר לאקה באי פאקסוס
Korfu04.JPG|אנדרטה בעיר קורפו לאיחוד האיים היוניים עם יוון
Antipaxi01.JPG|חוף באנטיפאקסוס
Fiskardo1.jpg|קפלוניה
Corfu town.jpg|העיר קורפו
Myrtos_Beach,_Kefalonia,_Greece_-_20031008.jpg|חוף בקפלוניה
</gallery>
{| class="wikitable" border="1"
! מספר !! שם אי !! שם אי (אנגלית) !! שמות נוספים !! אוכלוסייה !! שטח (קמ"ר) !! עיר ראשית !! אוכלוסייה (עיר ראשית)
|-
| 1 || איתקה || Ithaka || Ithaki || 3,200 || 117.8 ||ואת'י ||
|- style="background-color: #EFEFEF;"
| 2 || זקינתוס || Zakynthos || Zante || 40,700 || 408 ||זקינתוס || 16,500
|-
| 3 || לפקדה || Lefkada || Lefkas || 21,400 || 336 ||לפקדה טאון || 16,000
|- style="background-color: #EFEFEF;"
| 4 || פאקסי || Paxos || Paxi || 2,400 || 30 ||גאיוס ||
|-
| 5 || קורפו || Corfu || Kerkyra || 109,550 || 614 ||קורפו || 39,500
|- style="background-color: #EFEFEF;"
| 6 || קית'ירה || Kythira || Cythera || 3,400 || 280 || ||
|-
| 7 || קפלוניה || Kefalonia || Cephalonia || 35,600 || 781 ||ארגוסטולי || 12,600
|- style="background-color: #EFEFEF;"

|}

== איים אחרים ==
* אנטיקיתרה

==קישורים חיצוניים==

* 
* 
* 

==הערות שוליים==

*
קטגוריה:הים היוני
קטגוריה:יוון: איים
עקרון הארגומנט

באנליזה מרוכבת, עקרון הארגומנט מקשר בין מספר הקטבים והאפסים של פונקציה מרומורפית בתחום מסוים ובין השינוי בארגומנט שלה בעת מעבר על שפת התחום. עיקרון זה הוא תוצאה חשובה של משפט השארית.

==ניסוח פורמלי==
המסילה <math>\partial D</math> (שחור), האפסים של <math>f</math> (באדום), והקטבים של <math>f</math> (בכחול)

תהא <math>f</math> פונקציה מרומורפית (בעלת מספר סופי של נקודות סינגולריות שכולן קטבים) בתחום <math>D</math> כלשהו ששפתו <math>\partial D</math> היא מסילה פשוטה וסגורה, שעליה <math>f</math> לא מקבלת אפסים וקטבים. אז מתקיים <math>\frac{1}{2\pi i}\oint_{\partial D}\frac{f'(z)}{f(z)}dz=N-P</math>, כאשר <math>N</math> הוא מספר האפסים של <math>f</math>, כולל ריבוי, ואילו <math>P</math> הוא מספר הקטבים של <math>f</math>, כולל ריבוי.

כמו כן, <math>2\pi (N-P)=\Delta \arg{f}</math>, כאשר <math>\Delta \arg{f}</math> הוא גודל השינוי בארגומנט של <math>f</math> כאשר היא מקיפה את התחום <math>D</math> על גבי שפתו.

==הוכחה==
נראה כי <math>\frac{1}{2\pi i}\oint_{\partial D}\frac{f'(z)}{f(z)}dz=N-P</math>.

לשם כך נשתמש במשפט השארית. כדי לחשב את האינטגרל, די לחשב את סכום השאריות של הפונקציה<math>\frac{f'(z)}{f(z)}</math> בכל נקודות הסינגולריות שלה בתחום <math>D</math>.

מכיוון ש-<math>f</math> מרומורפית, לפונקציה <math>\frac{f'(z)}{f(z)}</math> יכולים להיות רק שני סוגים של נקודות סינגולריות: קטבים של <math>f</math> ואפסים של <math>f</math>.

באפס <math>a\isin D</math> מריבוי <math>n</math> של <math>f</math> מתקיים <math>f(z)=(z-a)^n\cdot g(z)</math>, כאשר <math>g(z)\ne 0</math> והולומורפית בסביבה של <math>a</math>. 

על כן: <math>f'(z)=n(z-a)^{n-1}g(z)+(z-a)^n g'(z)</math> ו-
: <math>\frac{f'(z)}{f(z)} = \frac{n}{z-a} + \frac{g'(z)}{g(z)}</math>.

המחובר הימני הוא פונקציה הולומורפית, ולכן בפיתוח לטור נקבל טור טיילור (כלומר מקדם השארית הוא 0). המחובר השמאלי הוא בדיוק האיבר שהמקדם שלו בטור לורן הוא השארית, ולכן בסך הכול השארית של הפונקציה סביב <math>a</math> היא <math>n</math>. כלומר: השארית סביב אפס כלשהו היא הריבוי של אותו האפס.

עבור קוטב הרעיון דומה: בקוטב <math>b \in D</math> מריבוי <math>m</math> של <math>f</math> מתקיים <math>f(z)=(z-b)^{-m}\cdot h(z)</math>, כאשר <math>h(z)\ne 0</math> והולומורפית בסביבה של <math>b</math>. מתקיים
: <math>f'(z)=-m(z-b)^{-m-1}h(z)+(z-b)^{-m}h'(z)</math>

ועל כן
: <math>\frac{f'(z)}{f(z)}=\frac{-m}{z-b}+\frac{h'(z)}{h(z)}</math>

ולכן השארית שנקבל הפעם היא מינוס הריבוי של הקוטב.

על כן, סכום השאריות בכל הקטבים והאפסים ייתן בדיוק את סכום ריבויי האפסים פחות סכום ריבויי הקטבים.

==דוגמה==
תהי <math>f(z)= \frac{(z+3)(z+1)}{z^2}</math>, צריך לחשב את <math>\int_{|z|=2} \frac{f'(z)}{f(z)}dz</math>

נשים לב כי האפסים של <math>f(z)</math> הם <math>z=-1</math> ו-<math>z=-3</math>. מתוך האפסים האלו, רק <math>z=-1</math> נמצא בתוך העיגול:<math>\left\{z|\left| z \right|=2\right\}</math>, כמו כן הוא "אפס פשוט". לכן: <math>N=1</math>

נשים לב גם כי יש ל: <math>f(z)</math> רק קוטב אחד והוא: <math>z=0</math>. זהו קוטב מסדר שני. לכן: <math>P=2</math>.

מסקנה (לפי עקרון הארגומנט): <math>\int_{|z|=2} \frac{f'(z)}{f(z)}dz=2\pi i(N-P)=2\pi i(1-2)=-2\pi i</math>

==ראו גם==
* משפט רושה

==קישורים חיצוניים==
* 

קטגוריה:משפטים באנליזה מרוכבת